Llista i classifica les entitats que s'esmenten al text:
Anna Sallés i Bonastre (La Bruguièira, França, 1940) és una historiadora catalana i professora emèrita de la Universitat Autònoma de Barcelona. Filla de Joan Sallés, un militant del PSUC durant la Guerra Civil que combaté al Front d'Aragó i la Batalla de l'Ebre i que fou deportat al Camp d'Argelers durant sis mesos. L'Anna nasqué a l'exili, a La Bruguièira, des d'on la seva mare va poder reclamar el seu pare. Aquest es trobava lligat al moviment dels maquis pels quals feia feina clandestina. Per un atzar, un gendarme del poble el va avisar que els alemanys el detindrien. Ell retornà a Catalunya i fou empresonat durant uns mesos a la Presó Model de Barcelona. Al tombant de l'any 1943, la mare de l'Anna va retornar a Barcelona amb les seves dues filles, la més petita de les quals només tenia sis mesos. La família s'instal·là dos anys a La Garriga fins que marxaren a Barcelona, al carrer de Salvà, al Poble-Sec. A nou anys, els pares, per estima envers la cultura francesa, la matricularen al Liceu francès. Més tard, el 1966, es llicencià en filosofia i lletres, especialitat en història, per la Universitat de Barcelona i el 1981 es doctorà per la Universitat Autònoma de Barcelona de la qual fou, d'ençà del 1971, professora d'història contemporània. El 1962, es covava el que més tard, el 1966, esdevindria com a Sindicat Democràtic d'Estudiants. La Vaga minaire d'Astúries d'aquell any va animar molts joves a fer actes de solidaritat amb els vaguistes. L'11 de maig, l'Anna fou detinguda juntament amb altres de la seva colla com el Manuel Vázquez Montalbán, Salvador Clotas i Cierco i Martí Capdevila. La van jutjar en un consell de guerra sumaríssim, atès que encara no existia el Tribunal d'Ordre Públic, que d'altra manera l'haguessin jutjat pel civil. En aquell moment, tot acte contra el franquisme era delicte de fur militar. Va ser condemnada per rebel·lió militar per equiparació, atès que no era militar, a sis mesos i un dia. El dia era perquè ingressés a la presó, si hagués estat només sis mesos no hauria entrat.[cal citació] En no haver-hi una presó de dones, va fer la seva estada a una zona de la Model el qual descriu com: "era un món tan sòrdid... al pati hi havia unes rates... El maltractament a les preses era terrible. No vaig veure maltractaments físics directes, però de paraula era horrorós, amb menyspreus constants. I una brutícia! Jo era "l'estudiant" perquè hi havia prostitutes, lladres, assassines...". Milità al Partit Socialista Unificat de Catalunya fins al 1968. Durant molts d'anys, ha simpatitzat amb Iniciativa per Catalunya Verds - Esquerra Unida i Alternativa i actualment es confessa independentista.
Anna Sallés i Bonastre : persona, La Bruguièira : Entitat_Geopolítica, França : Entitat_Geopolítica, Universitat Autònoma de Barcelona : educació, Joan Sallés : persona, PSUC : partit_polític, Guerra Civil : conflicte, Anna : persona, Catalunya : Entitat_Geopolítica, Barcelona : Entitat_Geopolítica, La Garriga : Entitat_Geopolítica, Poble-Sec : Entitat_Geopolítica, Universitat de Barcelona : educació, Manuel Vázquez Montalbán : artista_o_autor, Salvador Clotas i Cierco : polític, Martí Capdevila : persona, Front d'Aragó : ubicació, Batalla de l'Ebre : conflicte, Camp d'Argelers : edifici, maquis : grup_humá, Presó Model de Barcelona : instal·lació_govern, carrer de Salvà : ubicació, Liceu francès : educació, Sindicat Democràtic d'Estudiants : organització, Vaga minaire d'Astúries : protesta, Tribunal d'Ordre Públic : organització, la Model : instal·lació_govern, Partit Socialista Unificat de Catalunya : partit_polític, Iniciativa per Catalunya Verds - Esquerra Unida i Alternativa : partit_polític